Negester Klein-Kariba bied jou die Bosveld op sy beste | Maroela Media
Negester Klein-Kariba, met sy pragtige Bosveld-fauna en -flora, lê in die Waterberg-biosfeer wat ook 'n Unesco-erfenisgebied is. Dié beveiligde en volhoubare leefstyl-landgoed vir vyftigplussers, grens aan die ATKV Klein-Kariba-vakansieoord en is naby Bela-Bela (Warmbad) geleë, net 'n uur se ry van Pretoria af. Die Bela-Bela- en Waterberg-omgewing beskik oor 'n heerlike somerreënvalklimaat, goeie winkels, 'n private hospitaal, topklas gholfbane en 'n verskeidenheid natuurreservate!
By Negester Klein-Kariba is die ontwerpstyl van die geboue 'n kontemporêre interpretasie van historiese Laeveldse plaasargitektuur en dit pas mooi in by die omgewing en landboukonteks. Die geboue is ontwerp om 'n lae visuele en fisiese impak op die Bosveld-bioom te hê. Die leefstyl-landgoed beslaan ongeveer 83 ha, met volop oop ruimtes met staproetes en 'n ryk dierelewe soos njalas, rooibokke, talle voëlspesies en vele meer.
Daar is reeds 197 van die voltitel-eiendomme verkoop en 271 erwe is ten volle gediens. Pryse van die voltitel-erwe begin by R454 500 en huisgroottes wissel van ±104 m² tot 250 m². Erfgroottes wissel van 205 m2 tot 728 m2. Ingesluit by die prys van die erf, is goedgekeurde huisplanne, argiteksfooie en oordragkoste. Duette word ook aan die oordeelkundige koper en belegger aangebied. Pryse van duet-eenhede met standaardafwerkings begin by R902 900. 'n Wooneenheid is 77 m2 groot (hierby ingesluit is 'n stoepie van 9 m2 en 'n motorafdak van 18 m2). Hierdie eenhede is gerieflik in die leefstyl-landgoed geleë, naby die mediesesorgsentrum, hoofingang en beoogde klubhuis wat 'n veeldoelige saal, biblioteek, haarsalon en sitkamer met dameskroeg gaan insluit. 'n Aktiewe leefstyl word aangemoedig met die beskikbaarheid van net die beste sportfasiliteite Die sportfasiliteite sluit onder andere tennisbane, 'n swembad en 'n minigholfbaan in.
Die ATKV-direksie het ongeveer sewe jaar gelede 'n diversifikasiestrategie aanvaar om onder meer betrokke te raak by die ontwikkeling van leefstylbehuising vir die vyftigplusser-groep. Volgens Schalk Cilliers, ATKV-Sake se besturende direkteur, was dit ATKV se strategie om 'n voetspoor van beveiligde leefstylbehuising in Suid-Afrika te vestig. Negester Klein-Kariba en Negester Onrusrivier was die begin van die uitvoering van hierdie strategie.
Negester Klein-Kariba spog met 'n moderne mediesesorgsentrum wat uit vier verswaktesorgeenhede (wat 12 beddens kan akkommodeer) bestaan. Tuisversorging word as 'n standaardopsie, deur Medwell, die mediesesorgdiensverskaffer, aangebied. Medwell spesialiseer in raakvat en gewaardeerde gemeenskaps-, mediese ondersteunings- en verplegingsdienste. Hulle het ook 'n praktyknommer om in sekere gevalle kostes van mediese fondse namens inwoners te verhaal. "Dit is ook ons oogmerk om tuisversorging by elke Negester as 'n standaarddiens aan te bied, asook om moderne en goedtoegeruste sorgsentrums te bou wat aan inwoners se mediese behoeftes kan voldoen en sodoende verdere gemoedsrus te verseker," sê Cilliers.
Vir eiendomsnavrae, besoek Negester Klein-Kariba se webtuiste, stuur 'n e-pos na [email protected] of skakel hulle by 014 736 2388.